На основу члана 39. Закона о јавним предузећима („Службени гласник Републике Србије“, број 15/16, 88/19 и 62/23 – др. закон) и Одлуке о спровођењу јавног конкурса за избор директора Јавног комуналног предузећа „Беочин“ Беочин бр. 01-011-17/25 од 27.3.2025. године, Скупштина општине Беочин, оглашава

**ЈАВНИ КОНКУРС**

**ЗА ИЗБОР КАНДИДАТА ЗА ИМЕНОВАЊЕ ДИРЕКТОРА ЈАВНОГ КОМУНАЛНОГ ПРЕДУЗЕЋА „БЕОЧИН“**

**БЕОЧИН**

**ПОДАЦИ О ЈАВНОМ ПРЕДУЗЕЋУ:**

 Јавно комунално предузеће „Беочин“ Беочин, улица Десанке Максимовић бр. 52,

Матични број: 08028362,

ПИБ: 101235168,

Претежна делатност: 38.11 сакупљање отпада који није опасан.

Пословање и рад Јавног комуналног предузећа „Беочин“ Беочин уређени су Одлуком о усклађивању оснивачког акта Јавног комуналног предузећа „Беочин“ Беочин са Законом о јавним предузећима („Службени лист општине Беочин“ бр. 11/16, 34/20) и Статутом Јавног комуналног предузећа „Беочин“ Беочин (бр. 1003/1 од 30. новембра 2016. године и бр. 99/1 од 22. фебруара 2021. године).

**РАДНО МЕСТО И ПОСЛОВИ**:

 Директор Јавног комуналног предузећа „Беочин“ Беочин.

 Директор Јавног комуналног предузећа „Беочин“ Беочин представља и заступа Јавно комунално предузеће „Беочин“ Беочин, организује и руководи процесом рада, води пословање Јавног комуналног предузећа „Беочин“ Беочин, одговара за законитост рада Јавног комуналног предузећа „Беочин“ Беочин, предлаже дугорочни и средњорочни план пословне стратегије и развоја Јавног комуналног предузећа „Беочин“ Беочин и одговоран је за њихово спровођење, предлаже годишњи, односно трогодишњи програм пословања Јавног комуналног предузећа „Беочин“ Беочин и одговоран је за његово спровођење, предлаже финансијске извештаје, извршава одлуке Надзорног одбора, бира извршне директоре, бира представнике Јавног комуналног предузећа „Беочин“ Беочин у Скупштини друштва капитала чији је једини власник Јавно комунално предузеће „Беочин“ Беочин, по претходно прибављеној сагласности Скупштине општине, доноси акт о систематизацији, врши друге послове одређене законом, оснивачким актом и Статутом Јавног комуналног предузећа „Беочин“ Беочин.

 Директор Јавног комуналног предузећа „Беочин“ Беочин се именује на одређено време, на период од четири године.

**УСЛОВИ ЗА ИМЕНОВАЊЕ ДИРЕКТОРА:**

1. да је пунолетно и пословно способно,

 2. да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама,

 3. да има најмање пет година радног искуства на пословима за које се захтева високо образовање дефинисаних у тачки 2. Услова за именовање директора,

 4. да има најмање три године радног искуства на пословима који су повезани са пословима Јавног предузећа,

 5. да познаје област корпоративног управљања,

 6. да има радно искуство у организовању рада и вођењу послова,

7. да није члан органа политичке странке, односно да му је одређено мировање у вршењу функције у органу политичке странке,

8.да није осуђивано на казну затвора од најмање шест месеци,

9. да му нису изречене мере безбедности у складу са законом којим се уређују кривична дела, и то:

 - обавезно психијатријско лечење и чување у здравственој установи,

- обавезно психијатријско лечење на слободи,

- обавезно лечење наркомана,

- обавезно лечење алкохоличара и

 **-**  забрана вршења позива, делатности и дужности.

**ИЗБОРНИ ПОСТУПАК:**

Стручна оспособљеност, знањa и вештине оцењују се у изборном поступку увидом у податке из пријаве и доказе поднете уз пријаву и усменим разговором-провером, у складу са законом којим се уређује правни положај јавних предузећа и Уредбом о мерилима за именовање директора јавних предузећа („Службени гласник РС“ бр. 65/16).

**МЕСТО РАДА:**

 Беочин, Десанке Максимовић 52.

**САДРЖИНА ПРИЈАВЕ НА ЈАВНИ КОНКУРС:**

Пријава на Јавни конкурс садржи: име и презиме кандидата, датум и место рођења, адресу становања, број телефона и мејл адресу, податке о образовању, податке о врсти и дужини радног искуства са кратким описом послова на којима је кандидат радио до подношења пријаве на Јавни конкурс и одговорностима на тим пословима, податке о стручном усавршавању и податке о посебним областима знања.

 Пријава мора бити својеручно потписана.

**РОК ЗА ПОДНОШЕЊЕ ПРИЈАВА:**

 Рок за подношење пријаве је 30 дана и почиње да тече наредног дана од дана објављивања Јавног конкурса у „Службеном гласнику Републике Србије“.

 Лице задужено за давање обавештења о Јавном конкурсу је Татјана Симић, контакт телефон: 021/870-260, локал 125.

**АДРЕСА НА КОЈУ СЕ ПОДНОСЕ ПРИЈАВЕ:**

 Пријава на јавни конкурс са неопходном документацијом и доказима о испуњавању услова подноси се Комисији за спровођење конкурса за избор директора јавних предузећа чији је оснивач општина Беочин, препорученом пошиљком путем поште или лично преко пријемне канцеларије општинске управе Беочин, у затвореној коверти, на адресу: Скупштина општине Беочин, Светосавска 25, са назнаком „за Јавни конкурс – за избор кандидата за именовање директора Јавног комуналног предузећа „Беочин“ Беочин“.

**ДОКАЗИ КОЈИ СЕ ПРИЛАЖУ УЗ ПРИЈАВУ:**

1. извод из матичне књиге рођених,
2. уверење о пословној способности (потврда надлежног центра за социјални рад),
3. диплома/уверење о стеченом високом образовању,
4. исправе којима се доказује радно искуство (потврде, решења и други акти из којих се види на којим пословима, са којом стручном спремом и у ком периоду је стечено радно искуство као и којима се доказује да има најмање пет година радног искуства на пословима за које се захтева високо образовање (тачка 3. Услова за именовање директора),
5. исправе којима се доказује радно искуство на пословима који су повезани са пословима јавног предузећа (потврде, решења и други акти којима се доказује да лице има најмање три године радног искуства на пословима који су повезани са пословима јавног предузећа – тачка 4. Услова за именовање директора),
6. исправе којима се доказује да лице има радно искуство у организовању рада и вођењу послова ( потврде, решења и други акти којима се доказује да лице има радно искуство у организовању рада и вођењу послова – тачка 6. Услова за именовање директора),
7. изјава дата под пуном материјалном и кривичном одговорношћу да лице није члан органа политичке странке, односно да му је одређено мировање у вршењу функције у органу политичке странке (оверена од стране надлежног органа),
8. уверење надлежног државног органа да лице није осуђивано на казну затвора од најмање шест месеци, и
9. потврда надлежног државног органа да лицу, у складу са законом којим се уређују кривична дела, није изречена мера безбедности:

- обавезно психијатријско лечење и чување у здравственој установи,

- обавезно психијатријско лечење на слободи,

- обавезно лечење наркомана,

- обавезно лечење алкохоличара, и

- забрана вршења позива, делатности и дужности.

 **Документа о чињеницама о којима се води службена евиденција:**

Одредбом члана 9 и члана 103 Закона о општем управном поступку (Службени гласник РС“ бр. 18/16, 95/18 – аутентично тумачење, 2/23 -Одлука УС) прописано је, поред осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће те податке прибавити сама.

 Документ о чињеницама о којима се води службена евиденција је **извод из матичне књиге рођених.**

 Потребно је да учесник конкурса уз напред наведене доказе достави изјаву којом се опредељује за једну од могућности, да орган прибави податке о којима се води службена евиденција или да ће кандидат доставити сам.

 Образац Изјаве се налази на сајту општине Беочин, уз текст конкурса.

 Сви докази прилажу се у оригиналу или фотокопији која је оверена од стране надлежног органа.

 Небагловремене, неразумљиве и пријаве уз које нису приложени сви потребни докази, Комисија за спровођење конкурса за избор директора јавних предузећа чији је оснивач општина Беочин ће одбацити закључком, против кога није допуштена посебна жалба.

 Јавни конкурс оглашава се у „Службеном гласнику Републике Србије“, „Службеном листу општине Беочин“, у дневном листу „Дневник“ Нови Сад**,** као и на званичној интернет презентацији Општине Беочин,[www.beocin.rs](http://www.beocin.rs/)

СКУПШТИНА ОПШТИНЕ БЕОЧИН

Број: 01-111-2/2025

Дана: 27.3.2025. године

Б Е О Ч И Н

 Председник Скупштине општине

 Михајло Божић